Nyeste Skilderie af Kiøbenhavn, 1812-08-04
Hs. Majestæt har forundt General Roussel, samt ovennævte Officier og Underofficier Æreslegionens Decoration. - General Nansouty har taget 130 Russiske Husarer og Dragoner med Heste til FanD. 3 Julii var Communicationen mellem ger. Grodno og Willna aabnet over Lida. Hettmann Platow, som var fordreven fra Grodno, indfandt sig med, 6000 Cosakker ved Lida, og traf sammesteds Franske Forposter. Den 5te trak han sig til Jvis. - General Grev Grouchy holdt Witchnew, Traboni og Soubotnicky besatte. General Baron Pajol var i Perchai; General Baron Borde=Soult var i Blacchtoni, Marschal Førsten af Schmühlvar foran Bobrowitski, i det han overalt pousseerte Colonne-Titer. – Platow trak sig d. 6te hurtig tilbage til Nikolaw. – Først Bagration, som i de første Dage af Julii afgik fra Wolkowisk for at trække sig til Willna, blev afskaaret paa denne Vei. Han vendte derfor tilbage for at naae Minsk. Men da Prindsen af Schmuhl forekom ham, forandrede han sin Direction, opgav sit Forehavende at begive sig til Dun, og trækker sig nu til Dnieper over Bobrinsk og over Moradserne ved Bete sina. - Marschal Prindsen af Eckmuhl rykkede d. 8de Julii ind i Minsk. Han forefandt sammesteds betydelige Magaziner med Meel, Havre, Klædningsstykker &c. Bagration var allerede ankommen til Novoi=Sworgiew; men da han saae, at man var forekommet ham, afsendte han befaling at opbrænde Magazinerne; dog, Prindsen af Eckmühl levnede ham ikke Tid hertil. - Kongen af Westphalen var d. 9de i Novogrodeck; GeneralRegnier i Slonien. Magaziner, Bagage-Transporter, Apotheker, enkelte eller afskaarne Folk faldt os hvert Øieblik i Hænderne. De Russiske Divisioner drage omkring i disse Egne, forfølges overalt, tabe deres Bagage, opbrænde deres Magaziner, tilintetgjøre deres Artillerie og lade deres Pladse, uden Forsvar. - General Baron v. Colbert har i Wileika erobret et Magazin med 3000 Centner Meel, 100,000 Centner Tvebakker &c., og forefundet en Casse med 20,000 Franker i Kobbermynt. Alle disse Fordeele koste den Franske Armee næsten ikke en Mand. Siden Feldttogets Begyndelse tæller man ved alle forenede Corps neppe 30 Mand Døde, 100 Saarede og 10 Fangne; medens vi allerede have taget 2000 til 2500 Russere, til Fanger. – Førsten af Schwarzenberg er ved Droghikschin gaaet over Bug, har forfulgt Fienden i hans forskjellige Directioner, og bemægtiget sig adskillige Bagagevogne, Førsten af Schwarzen, berg roser den Modtagelse, han finder hos Jndvaanerne, og den patriotiske Aand, der besjeler disse Egne. - Saaledes staae, 10 Dage efterat Feldttoget aabnedes, vore Forposter ved Düna. Næsten hele Litthanen, der tæller 4 Millioner Jndbyggere, er erobret. Krigsbevægelserne toge deres Begyndelse ved Overgangen over Weichsel. Keiserens Planer vare fra denne Tid af demaskerte, og der var ingen Tid at tabe ved deres Udførelse. Ogsaa har Armeen, siden Overgangen over denne Flod, gjort stærke Marscher, for ved Manøvrer at trække sig til Duna; thi der er længere fra Weichsel tilDüna, end fra Duna til Moscau og Petersburg. Det synes, som Russerne concentrere sig ved Dünaburg; de vise deres Hensigt, at oppebie os og levere os et Slag, inden de vende tilbage til deres gamle Provindser, efterat de uden Fægtning have forladt Polen. – Heden er bestandig meget stærk. - Folket i Polen reiser sig fra alle Sider. Den hvide Ørn er plantet overalt. Præster, Adelige, Bønder, Fruentimmer, alle forlange Nationens Uafhængighed. - Bønderne ere særdeles misundelige over den Lykke, Storhertugdommets Bønder, der ere fri nyde; thi man sige hvad man vil, saa ansees Friheden af Litthauerne for det første Gode. Bønderne udtrykke sig med en saa levende Veltalenhed, der neppe synes at tilhøre det nordiske Clima, og alle besjeles med Henrykkelse af det Haab, at Enden paa Kampen vil være deres Friheds Gjenerholdelse. Storhertugdommets Bønder have vundet ved Friheden, ikke fordi de ere rigere, men fordi Godseierne ere nødsagede til at være maadelige, retfærdige og menneskelige; thi i modsat Fald forlade Bønderne deres Eiendom og søge bedre Godseiere. Den Adelige taber intet; han er blot nødsaget til at være retfærdig, og Bonden vinder meget. Det maa have været en sød Nydelse for Keiserens Hjerte, paa Hans Reise igjennem Storhertugdømmet at have været Vidne til de Glædes og Taknemmelighedsbeviser, som Frihedens Velgierning opvækker hos 4 Millioner Mennesker.